Kriviliai

Kriviliai – kaimas Varėnos rajono savivaldybėje, 15 km į pietryčius nuo Varėnos, 5 km į pietus nuo Kijučių, 2 km nuo sienos su Baltarusija. Per kaimą teka Ūlos intakas Nočia. Seniūnaitijos centras. Yra 1956 m. įkurta biblioteka, laisvalaikio ir pramogų centras. Parduotuvė „Aibė“, žemės ūkio bendrovė „Kriviliai“.

Pro kaimą atsišakoja .


 Etimologija 
Vietovardis kilęs iš asmenvardžio *Krivilis, kuris giminingas pavardėms Krìvas (dažna Varėnos raj.), Krivelis, Krìvičius. Jų kilmė gali būti įvairi (iš  „kreivas, sukrypęs“, iš krìvis „senovės baltų žynys“, iš baltarusiškų pavardžių Крывец, Крывица).

 Istorija 

4 km į pietvakarius nuo kaimo yra Kaniavėlės piliakalnis.

Rašytiniuose šaltiniuose Kriviliai minimi 1765 m. (Rodūnės seniūnijos inventorius su bendrais žemės, gyventojų skaičiaus, karčiamų, malūnų ir mokesčių statistikos daviniais). Inwentarze lustratorskiej starostw, dzierźaw, leśnictw inwoytowstw łudzieź wsiów i innych Królewszczyzn w powiecie Lidzkim sytnowanych w r. 1765. 1832 m. (Rodūnios seniūnijos inventoriuje) kaimas priklausė Rodūnios valstybiniam dvarui. 1845 m. gyveno 4 Matijoškų šeimos, taip pat Valiukevičiai, Markevičiai, Vaškeliai, Ramaškos, Juškos, Kudžmos.Vidas Abromaitis. Ūlos kraštas. Rankraštis. Varėnos rajono savivaldybės viešoji biblioteka. 2000.

Lenkų okupacijos metais kaime veikė Šv. Kazimiero draugija. 1950–1992 m. buvo kolūkio centrinė gyvenvietė. 1930 m. įsteigta pradžios mokykla, 1946–1998 m. septynmetė, aštuonmetė, nuo 1998 m. Krivilių pagrindinė mokykla.

|}

 Gyventojai 

Pagal lenkų valdžios 1921 m. atliktą surašymą kaime gyveno 102 žmonės, iš kurių visi užsirašė lietuviais.1921 m. Lenkijos gyventojų surašymo duomenys (lenk.) 

 Žymūs žmonės 

Kaime gimė:
 Gintaras Petrušis, inžinierius, Kaišiadorių rajono politinis ir visuomenės veikėjas.

 Šaltiniai 

Kategorija:Varėnos rajono savivaldybės gyvenvietės